Înmatriculările de autoturisme noi au scăzut ușor, în primele 4 luni ale acestui an, la 46.504 unități, față de 46.831, în perioada similară din 2023, conform datelor publicate, marți, de Asociaţia Constructorilor de Automobile din România (ACAROM).
Creşterea a fost însă cu 15,81% în cazul înscrierii în circulație, pentru prima dată în România, a mașinilor second hand: 114.027 de exemplare.
Totodată, în aprilie 2024, autoturismele second hand înregistrate pentru prima oară în România au ajuns la 29.892 de unităţi, în creştere cu 36,83% faţă de luna similară a anului precedent.
Clasamentul pe mărci autoturisme noi, în primele patru luni ale anului în curs, are pe primul loc Dacia, cu 13.549 de exemplare, urmată de Toyota – cu 3.996 de unităţi, Skoda (3.417), Volkswagen (2.787), Hyundai (2.714), Renault (2.710), Ford (1.965), Mercedes (1.872), BMW (1.727) şi Suzuki (1.619).